
Tisztelt Képviselő-testület!

A Képviselő-testület, a magyar nemzeti értékekről és a hungarikumokról szóló 2012. évi XXX. törvény (a továbbiakban: törvény) rendelkezései szerint, a 115/2014. (IX. 18.) ÖKT határozatával létrehozta a Települési Értéktár Bizottságot, amely szervezi a településen fellelhető nemzeti értékek azonosítását, létrehozza a településen fellelhető nemzeti értékek adatait tartalmazó gyűjteményt és megküldi azt a megyei értéktárba.

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bek. c) pontja szerint a Települési Értéktár Bizottság évente beszámol a tevékenységéről az alapító önkormányzatnak.
Ennek megfelelően a Sülysápi Települési Értéktár Bizottság is elkészítette ez évi beszámolóját; kérem annak szíves megtárgyalását és elfogadását.

…/2025. (VI. 19.) ÖKT határozati javaslat

Sülysáp Város Önkormányzatának Képviselő-testülete a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) c) pontja alapján a Sülysápi Települési Értéktár Bizottság tevékenységéről szóló éves beszámolót – megköszönve a Bizottság munkáját – elfogadja.
Határidő: azonnal

Felelős: a bizottság elnöke, polgármester
Sülysáp, 2025. június 13.

Horinka László s.k.

polgármester

